open-index/open-wikipedia-markdown huggingface dataset:
สมัยไมโอซีน

**สมัยไมโอซีน** () เป็นสมัยแรกของยุคนีโอจีนในธรณีกาลระหว่าง 23.03 ถึง 5.333 ล้านปีก่อนถึงปัจจุบัน เป็นสมัยที่ต่อมาจากสมัยโอลิโกซีน และตามด้วยสมัยไพลโอซีน ชาร์ลส์ ไลแอลได้นำจากคำภาษากรีก คำว่า  (**', “น้อย”) และคำว่า  (**', “ใหม่”) มาตั้งชื่อให้กับสมัยนี้ สาเหตุที่ใช้คำว่า "น้อย" เพราะว่ามีสัตว์ทะเลไม่มีกระดูกสันหลังสมัยใหม่น้อยกว่าสมัยไพลโอซีนราว 18%

ขณะที่เวลาได้เคลื่อนผ่าน จากสมัยโอลิโกซีนมาถึงไมโอซีน และผ่านไปยังสมัยไพลโอซีนอากาศค่อย ๆ เย็นลงซึ่งเป็นผลมาจากยุคน้ำแข็ง การแบ่งยุคสามยุคนี้ออกจากกันนั้นไม่ได้ใช้เหตุการณ์ระดับโลกในการแบ่งแต่ใช้ระดับอุณหภูมิในการแบ่งโดยสมัยโอลิโกซีนอุ่นกว่าไมโอซีนและไมโอซีนอุ่นกว่าสมัยไพลโอซีน

เอปได้เกิดและมีความหลากหลายขึ้นในยุดนี้จากนั้นก็เริ่มแพร่พันธุ์ไปทั่วพื้นที่โลกเก่า ในช่วงท้ายของสมัยนี้บรรพบุรุษของมนุษย์ได้เริ่มแยกตัวออกจากบรรพบุรุษของลิงชิมแปนซี (ช่วงประมาณ 7.5 ถึง 5.6 ล้านปีก่อน) สมัยนี้มีลักษณะเหมือนสมัยโอลิโกซีนคือทุ่งหญ้าขยายตัวขึ้นและป่าไม้ลดน้อยลง ทะเลในสมัยนี้ป่าสาหร่ายเริ่มปรากฏขึ้นเป็นครั้งแรกและกลายเป็นระบบนิเวศที่สำคัญมากที่สุดแบบหนึ่งของโลก

พืชและสัตว์ยุคนี้มีวิวัฒนาการแบบใหม่มากขึ้น สัตว์เลี้ยงลูกด้วยนมและนกสามารถพบได้มาก สาหร่ายทะเล วาฬและสัตว์ตีนครีบเริ่มแพร่พันธุ์ไปทั่ว

ยุคนี้มีเป็นยุคที่มีความน่าสนใจเกี่ยวกับธรณีวิทยาและภูมิอากาศบรรพกาลวิทยาเป็นอย่างมากเนื่องจากยุคนี้เป็นช่วงเวลาสำคัญของการเกิดเทือกเขาหิมาลัยซึ่งส่งผลกระทบต่อรูปแบบของมรสุมในเอเชียซึ่งมีส่วนเกี่ยวข้องกับการขยายตัวของธารน้ำแข็งในซีกโลกเหนือ

## อ้างอิง

## ดูเพิ่ม

* PBS Deep Time: Miocene
* UCMP Berkeley Miocene Epoch Page
* Miocene Microfossils: 200+ images of Miocene Foraminifera
* Human Timeline (Interactive) – Smithsonian, National Museum of Natural History (August 2016).

หมวดหมู่:ยุคนีโอจีน
หมวดหมู่:มหายุคซีโนโซอิก
เกาะแม่น้ำ

[thumb|200px|right|[เกาะลำพูกลางแม่น้ำแม่น้ำตาปี]]

**เกาะแม่น้ำ** คือเกาะที่อยู่กลางแม่น้ำ หรือเกาะที่ถูกน้ำท่วมรอบ ๆ ไม่นับรวมเกาะกึ่งชายฝั่งบริเวณดินดอนสามเหลี่ยมปากแม่น้ำ และดอนทรายใต้น้ำที่โพล่พ้นน้ำแค่บางเวลา เกาะแม่น้ำเป็นผลมาจากกระบวนการของธารน้ำอย่างการทับถมและการกร่อน เช่นน้ำที่ค่อย ๆ เซาะดินบริเวณลำน้ำโค้งตวัดจนกลายเป็นเกาะหรือการทับถมบริเวณดอนทรายใต้น้ำ

หมวดหมู่:ธรณีสัณฐานวิทยา
ม
หมวดหมู่:ธรณีสัณฐานธารน้ำ
เกาะปันหยี

**เกาะปันหยี** เป็นเกาะหมู่บ้านชาวประมงในจังหวัดพังงา ประเทศไทย เกาะแห่งนี้เป็นเกาะที่เริ่มก่อสร้างโดยชาวประมงของอินโดนีเซียที่อพยพเข้ามา บนเกาะมี 360 ครอบครัวประชากรประมาณ 1,685 คน ชาวบ้านส่วนใหญ่เป็นชาวมุสลิม ที่นี่มีสนามฟุตบอลลอยน้ำซึ่งได้รับแรงบันดาลใจจากฟุตบอลโลก 1986 รวมถึงมีทีมฟุตบอลปันหยีซึ่งเป็นสโมสรเยาวชนที่ประสบความสำเร็จมากที่สุดในภาคใต้ของประเทศไทยใน พ.ศ. 2554 ในเวลาต่อมาธนาคารทหารไทยได้นำเรื่องราวของทีมไปทำภาพยนตร์สั้น

## ประวัติ
เริ่มมีการมาตั้งถิ่นฐานบนเกาะนี้เมื่อปลายคริสต์ศตวรรษที่ 18 โดยชาวประมงมาเลย์ที่เร่ร่อน เกาะปันหยีมีชื่อในภาษามลายูว่า Pulau Panji ในสมัยนั้นกฎหมายจำกัดความเป็นเจ้าของที่ดินกับคนที่มีสัญชาติไทยเพียงอย่างเดียวจึงทำให้ต้องปันเสาเข็มลงบนทะเลเพื่อสร้างบ้านเรือน ต่อมาอุตสาหกรรมการท่องเที่ยวที่กำลังเติบโตในประเทศไทยได้เพิ่มความมั่งคั่งให้กับชุมชน จึงได้เริ่มการสร้างแหล่งน้ำจืดและมัสยิดบนเกาะ

## การท่องเที่ยว
ในปลายคริสต์ศตวรรษที่ 20 คนในชุมชนรู้สึกว่าการดำรงชีวิตด้วยอุตสาหกรรมการประมงอย่างเดียวนั้นเริ่มเป็นเรื่องที่ยาก ทำให้บุรุษไปรษณีย์ได้มีการเสนอให้เชิญชวนนักท่องเที่ยวเข้ามาในหมู่บ้านเพื่อสร้างรายได้ให้กับประชาชน ปัจจุบันเกาะนี้กลายเป็นสถานที่ท่องเที่ยวหลักของทัวร์อ่าวพังงา ที่นี้เป็นจุดแวะชิมอาหารยอดนิยมเนื่องจากมีร้านอาหารทะเลรวมทั้งแผงขายของที่ระลึกต่าง ๆ เป็นจำนวนมาก และสนามฟุตบอลลอยน้ำ

## อ้างอิง

ปันหยี
ปันหยี
หมวดหมู่:สถานที่ท่องเที่ยวในจังหวัดพังงา
หมวดหมู่:อำเภอเมืองพังงา
ธนาคารสหพันธ์เยอรมนี

**ธนาคารสหพันธ์เยอรมนี** () คือธนาคารกลางของสหพันธ์สาธารณรัฐเยอรมนี และถือเป็นส่วนหนึ่งของระบบธนาคารกลางในยุโรป (ESCB) เนื่องด้วยสถานะทางการเงินที่แข็งแกร่งมาก ธนาคารกลางเยอรมันถือเป็นสมาชิกที่มีอำนาจครอบงำระบบธนาคารกลางในยุโรป ทั้งธนาคารกลางเยอรมันและธนาคารกลางยุโรปต่างมีที่ทำการตั้งอยู่ในนครแฟรงก์เฟิร์ต

## ประวัติ
thumb|263px|ที่ทำการธนาคารกลางเยอรมันในนครแฟรงก์เฟิร์ต
เมื่อสงครามโลกครั้งที่สองสิ้นสุดลงในปี 1945 พร้อมด้วยความพ่ายแพ้ของฝ่ายอักษะ เงินสกุลไรชส์มาร์คของเยอรมันกลายเป็นสิ่งไร้ค่า ฝ่ายสัมพันธมิตรจำต้องเข้ามาฟื้นฟูระบบการเงินในเยอรมันเสียใหม่ โดยจัดตั้งระบบธนาคารกลางแบบคู่ขนานขึ้นในเขตยึดครองเยอรมัน ซึ่งมีโครงสร้างที่ใช้ระบบธนาคารกลางสหรัฐเป็นต้นแบบ ธนาคารกลางแบบคู่ขนานนี้ประกอบด้วย:
* **ธนาคารกลางประจำรัฐ** (Central banks of the states) – เป็นธนาคารกลางของแต่ละรัฐซึ่งอยู่ในการยึดครองของกองทัพสัมพันธมิตรตะวันตก มีเขตอำนาจอยู่ในเฉพาะรัฐหรือโซนนั้นๆ
* **ธนาคารแห่งรัฐเยอรมัน** (Bank deutscher Länder) – เป็นสถาบันที่บรรดาธนาคารกลางประจำรัฐเป็นผู้ถือหุ้นอยู่ จึงเป็นอิสระจากภาครัฐบาลและการเมือง มีที่ตั้งอยู่ในนครแฟรงก์เฟิร์ต รับผิดชอบการพิมพ์ธนบัตร การประสานงานนโยบายการเงิน และรับผิดชอบงานส่วนกลางเช่น การจัดการการแลกเปลี่ยนเงินตรา 

ฝ่ายบริหารของระบบธนาคารกลางแบบคู่ขนานนี้คือ "คณะกรรมการธนาคารกลาง" (*Zentralbankrat*) ซึ่งประกอบด้วย เหล่าประธานธนาคารกลางประจำรัฐ และบรรดากรรมการของธนาคารแห่งรัฐเยอรมัน 

ธนาคารแห่งรัฐเยอรมันได้กำหนดสกุลเงินมาร์คเยอรมัน (Deutsche Mark) ขึ้นเมื่อในวันที่ 20 มิถุนายน 1948 และภายหลังกฎหมายพื้นฐาน (รัฐธรรมนูญ) ของเยอรมันบังคับใช้ในปี 1949 ก็นำไปสู่การจัดตั้งธนาคารกลางเยอรมันก่อตั้งในปี 1957 เพื่อเข้ารับช่วงต่อจากธนาคารแห่งรัฐเยอรมัน (Bank deutscher Länder) ซึ่งเงินสกุลมาร์คนี้ใช้งานจนถึงปี 2002 ก็ถูกแทนที่ด้วยเงินสกุลยูโร

หมวดหมู่:ธนาคารกลาง
หมวดหมู่:ธนาคารในประเทศเยอรมนี
นาเซอร์ มาเล็ก โมเทียร์

**นาเซอร์ มาเล็ก โมเทียร์** (ناصر ملک‌ مطیعی‎, 29 มีนาคม ค.ศ. 1930 – 26 พฤษภาคม ค.ศ. 2018) เป็นนักแสดงและผู้กำกับภาพยนตร์ชาวอิหร่าน แสดงภาพยนตร์และรายการโทรทัศน์มากมาย

## ภาพยนตร์

* 1949 Vareiteh bahar
* 1950 *[[Vagabond (1950 film)|Vagabond]]*
* 1952 The Enchanter
* 1955 The Crossroad of Events
* 1956 Accusation
* 1956 Seventeen Days to Execution
* 1958 Broken Spell
* 1958 The Runaway Bride
* 1959 The Twins
* 1959 Woman's Enemy
* 1960 Quiter Before the Storm
* 1960 The Stars Glitter
* 1960 The Strong Man
* 1961 Bitter Honey
* 1961 The Bum
* 1961 Uncle No-Ruz
* 1962 The Merchants of Death
* 1962 The Shadow of Fate
* 1962 The Velvet Hat
* 1963 Aras Khan
* 1963 Men and Roads
* 1963 The Polite Ones
* 1964 Abraham in Paris
* 1964 The Pleasures of Sin
* 1965 A Perfect Gentleman
* 1966 Farar az haghighat
* 1966 Hashem khan
* 1966 Hossein Kord Shabestari
* 1968 Hırsız Kız 
* 1969 Gheysar
* 1969 Kölen olayım 
* 1970 Avare aşık (as Nasir Malek)
* 1970 *[[Wood Pigeon (1970 film)|Wood Pigeon]]* *(Toghi)* – directed by Ali Hatami
* 1970 Dancer of City
* 1970 Sekke-ye shans
* 1971 A Hut across the River
* 1971 Baba Shamal
* 1971 Gholam zhandarm
* 1971 Kako
* 1971 Knucklebones
* 1971 Looti
* 1971 Noghre-dagh
* 1971 Pahlevan mofrad
* 1971 The Bridge
* 1972 Ghalandar
* 1972 Mehdi in Black and Hot Mini Pants
* 1973 Sheikh Saleh
* 1973 Shooresh
* 1974 Agha Mehdi vared mishavad
* 1974 Oosta karim nokaretim
* 1974 Salat-e zohr
* 1974 Ten Little Indians
* 1974 Soltan-e Sahebgharan (TV mini-series)
* 1974 Torkaman
* 1975 Golden Heel
* 1976 Atash-e jonoob
* 1976 Bot
* 1976 Deprem
* 1976 İki Kızgın Adam
* 1976 Sevdalılar 
* 1977 Baraj (as Nasir Melek)
* 1977 Sine-chak
* 1982 The imperilled
* 2014 Negar's Role

## อ้างอิง

## แหล่งข้อมูลอื่น

* 
* 
หมวดหมู่:บุคคลที่เกิดในปี พ.ศ. 2473
หมวดหมู่:บุคคลที่เสียชีวิตในปี พ.ศ. 2561
หมวดหมู่:ผู้กำกับภาพยนตร์ชาวอิหร่าน
หมวดหมู่:บุคคลจากเตหะราน
ปีเตอร์ เทมเปิล-มอร์ริส

**ปีเตอร์ เทมเปิล-มอร์ริส** (12 กุมภาพันธ์ ค.ศ. 1938 – 1 พฤษภาคม ค.ศ. 2018) เป็นนักการเมืองชาวอังกฤษ เป็นสมาชิกสภาผู้แทนราษฎรพรรคอนุรักษนิยม จากเมืองลีโอมินซ์เตอร์ ตั้งแต่ปี ค.ศ. 1974 ก่อนที่จะย้ายพรรคการเมืองไปอยู่พรรคแรงงานในปี ค.ศ. 2001 ในตำแหน่งสภาสูง และเสียชีวิตเมื่อวันที่ 1 พฤษภาคม ค.ศ. 2018

## ประวัติ
ปีเตอร์เกิดที่เมืองคาร์ดิฟฟ์ เรียนที่โรงเรียนเซนท์แคทเธอรีนส์ แลนดัฟฟ์ และโรงเรียนฮิลสโตน ศึกษาปริญญาตรี สาขานิติศาสตร์ วิทยาลัยเซนท์แคทเธอรีนส์ ภายหลังจบปริญญาตรี ปีเตอร์ได้เป็นทนายความในโบสถ์อินเนอร์ ตั้งแต่ปี ค.ศ. 1962 จนถึงปี ค.ศ. 1989 

## งานการเมือง
ปีเตอร์ ได้รับเลือกเป็นผู้ท้าชิงสมาชิกสภาผู้แทนราษฎรพรรคอนุรักษ์นิยม ในเมืองมอนเมาธ์เชอร์  ในปี ค.ศ. 1966 และเมืองนอร์วูดส์ ในปี ค.ศ. 1970 และในเดือนกุมภาพันธ์ ค.ศ. 1974 ได้รับเลือกเป็นสมาชิกสภาผู้แทนราษฎรจากเมืองลีโอมินเตอร์ในปี ค.ศ. 1982-83 เป็นกรรมาธิการการเกษตร และปี ค.ศ. 1987-90 เป็นกรรมาธิการการต่างประเทศ

## อ้างอิง

## แหล่งข้อมูลอื่น

* Lord Temple-Morris - UK Parliament
* Hansard 1803–2005: 
* They Work For You
หมวดหมู่:บุคคลที่เกิดในปี พ.ศ. 2481
หมวดหมู่:บุคคลที่เสียชีวิตในปี พ.ศ. 2561
หมวดหมู่:บุคคลจากคาร์ดิฟฟ์
อาเทอร์ บาร์นาร์ด

**อาเทอร์ บาร์นาร์ด** (10 มีนาคม ค.ศ. 1929 &#x2013; 1 พฤษภาคม ค.ศ. 2018) เป็นนักวิ่งชาวอเมริกัน เคยเข้าร่วมการแข่งขันวิ่งกระโดดข้ามรั้ว 110 เมตร และได้รับเหรียญทองแดง ในการแข่งขันโอลิมปิก 1952 เบอร์นาร์ด จบการศึกษาที่มหาวิทยาลัยเซาเทิร์นแคลิฟอร์เนีย เคยแข่งขันในงานซีไอเอฟ แคลิฟอร์เนีย สเตรท มีท ได้รับรางวัลรองชนะเลิศ จากการวิ่งระยะทาง 120 หลา

## อ้างอิง

หมวดหมู่:บุคคลที่เกิดในปี พ.ศ. 2472
หมวดหมู่:บุคคลที่เสียชีวิตในปี พ.ศ. 2561
เชียงใหม่เวิลด์

**เชียงใหม่เวิลด์** () เป็นแผนงานเมกะโปรเจกต์ในสมัยรัฐบาลทักษิณ ชินวัตร โดยเป็นโครงการพัฒนาเมืองในพื้นที่จังหวัดเชียงใหม่ ซึ่งเป็นบ้านเกิดของทักษิณ ในฐานะมหานครลำดับที่ 2 ของประเทศไทย ทักษิณได้ประกาศต่อชาวเชียงใหม่หลังได้เป็นนายกรัฐมนตรีว่า *"คนเชียงใหม่อยากได้อะไรขอให้ฝันสุด ๆ แล้วผมจะเนรมิตฝันให้เป็นจริง"*

เชียงใหม่เวิลด์มีโครงการย่อยทั้งหมดประมาณ 14 โครงการ ซึ่งสามารถแบ่งออกได้เป็น 2 กลุ่ม ดังนี้
# โครงการตามข้อสั่งการพิเศษของนายกรัฐมนตรี อาทิ โครงการสวนสัตว์กลางคืน, มหกรรมพืชสวนโลก, กระเช้าลอยฟ้า เป็นต้น
# โครงการปกติของแต่ละกระทรวง ทบวง กรม อาทิ ถนนสมโภชเชียงใหม่ 700 ปี, ทางหลวงแผ่นดินหมายเลข 121 เป็นต้น

แม้การรัฐประหารในประเทศไทย พ.ศ. 2549 จะทำให้โครงการในภาพรวมสะดุดลง แต่หน่วยงานเจ้าของโครงการก็ยังคงผลักดันโครงการตามแผนงานนี้เรื่อยมาจนสำเร็จเสร็จสิ้นไปทีละโครงการจนถึงปัจจุบัน

รัฐบาลทักษิณได้กำหนดให้เชียงใหม่เวิลด์เป็นนโยบายเร่งด่วน โครงการกลุ่มแรกที่เกิดขึ้นในยุคทักษิณต่างใช้ระบบ Fast Track ซึ่งมีความยืดหยุ่นสูงมาก จะเพิ่มหรือตัดรายละเอียดส่วนไหนออกได้ตามต้องการโดยไม่ต้องมีแผนแม่บทที่ชัดเจน ส่วนไหนออกแบบเสร็จก่อนก็ก่อสร้างได้เลยโดยไม่ต้องรอแผนงานรวม โครงการในกลุ่มนี้เดินหน้าได้เร็วมาก จนกลุ่มนักวิชาการออกมาอ้างว่า *"ตัวโครงการจึงจับต้องไม่ได้ จนสังคมไม่สามารถศึกษาได้ว่าเขาจะทำอะไร มีผลกระทบขนาดไหน"* โครงการไนท์ซาฟารีและมหกรรมพืชสวนโลกใช้เวลาทั้งหมดเพียง 2 ปีก็แล้วเสร็จนับตั้งแต่วันแรกที่ทักษิณประกาศ

## รายชื่อโครงการ

### โครงการกลุ่มข้อสั่งการพิเศษ
#### โครงการที่สำเร็จลุล่วง
* เชียงใหม่ไนท์ซาฟารี – มูลค่า 1,155 ล้านบาท แล้วเสร็จเมื่อ พ.ศ. 2549
* มหกรรมพืชสวนโลกเฉลิมพระเกียรติฯ ราชพฤกษ์ 2549 (ปัจจุบันเป็นที่ตั้งของอุทยานหลวงราชพฤกษ์) – มูลค่า 2,404 ล้านบาท แล้วเสร็จเมื่อ พ.ศ. 2549
* ศูนย์สินค้าเกษตรภาคเหนือ – มูลค่า 314 ล้านบาท แล้วเสร็จเมื่อ พ.ศ. 2550
* เชียงใหม่ ซู อควาเรียม – มูลค่า 600 ล้านบาท แล้วเสร็จเมื่อ พ.ศ. 2551
* ศูนย์ประชุมและแสดงสินค้านานาชาติ เชียงใหม่ – มูลค่า 3,024 ล้านบาท แล้วเสร็จ พ.ศ. 2556
* อุทยานวิทยาศาสตร์ภาคเหนือ – มูลค่า 652 ล้านบาท แล้วเสร็จเมื่อ พ.ศ. 2561 (ถูกลดขนาดของโครงการลงจากแผนตั้งต้น)

### โครงการปกติของกระทรวง ทบวง กรม ต่าง ๆ
* ถนนสมโภชเชียงใหม่ 700 ปี
* ทางหลวงแผ่นดินหมายเลข 121

## อ้างอิง

หมวดหมู่:บทบาททางการเมืองของทักษิณ ชินวัตร
หมวดหมู่:เมกะโปรเจกต์ในประเทศไทย
หมวดหมู่:ประวัติศาสตร์ของจังหวัดเชียงใหม่
ฟุตบอลชายทีมชาติแคนาดา

**ฟุตบอลชายทีมชาติแคนาดา** () เป็นทีมฟุตบอลชายที่เป็นตัวแทนของประเทศแคนาดามาตั้งแต่ ค.ศ. 1924 อยู่ภายใต้การควบคุมของสมาคมฟุตบอลแคนาดาซึ่งเป็นเป็นหน่วยงานที่กำกับดูแลฟุตบอลในประเทศแคนาดา พวกเขาเป็นสมาชิกฟีฟ่าตั้งแต่ ค.ศ. 1948 และเป็นสมาชิกคอนคาแคฟตั้งแต่ ค.ศ. 1961

ความสำเร็จที่โดดเด่นที่สุดของทีมชาติแคนาดาคือการชนะเลิศคอนคาแคฟแชมเปียนชิป 1985 ทำให้ได้สิทธิ์เข้าร่วมแข่งขันฟุตบอลโลก 1986 และชนะเลิศ คอนคาแคฟโกลด์คัพ 2000 จนได้สิทธิ์เข้าร่วมแข่งขันฟีฟ่าคอนเฟเดอเรชันส์คัพ 2001 แคนาดาเป็นเพียงชาติเดียวที่ชนะเลิศคอนคาแคฟโกลด์คัพนอกเหนือจากมหาอำนาจของทวีปอย่างเม็กซิโกและสหรัฐ พวกเขายังคว้าเหรียญทองในการแข่งขันฟุตบอลในโอลิมปิกฤดูร้อน 1904 

ทีมชาติแคนาดาเข้าร่วมแข่งขันฟุตบอลโลกเป็นครั้งที่สองในปี 2022 และจะเป็นเจ้าภาพฟุตบอลโลก 2026 ร่วมกับ สหรัฐและเม็กซิโก

## สนาม

ในการแข่งขันฟุตบอลโลก 2022 รอบคัดเลือก ทีมชาติแคนาดาใช้บีเอ็มโอฟีลด์ในโทรอนโต, สนามกีฬาเครือจักรภพในเอ็ดมันตัน และทิมฮอร์ตันส์ฟีลด์ในแฮมิลตัน เป็นสนามเหย้า บีเอ็มโอฟีลด์เป็นสนามฟุตบอลที่ใหญ่ที่สุดในประเทศ รองลงมาเป็นสนามกีฬาซาปูโตในมอนทรีออล

## ชุดประจำทีม

## ดูเพิ่ม
* ฟุตบอลหญิงทีมชาติแคนาดา
* ฟุตซอลทีมชาติแคนาดา

## อ้างอิง

## แหล่งข้อมูลอื่น

* Canadian Soccer Association
* RSSSF archive of most capped players and highest goalscorers
* International Results until 1999
* Canada Soccer Records & Results


แคนาดา
หมวดหมู่:ฟุตบอลในประเทศแคนาดา
รายชื่อประเทศในทวีปแอฟริกาเรียงตามประชากร

ข้างล่างนี้คือ**รายชื่อประเทศใน[[ทวีปแอฟริกา]]เรียงตามจำนวนประชากรของประเทศในทวีปแอฟริกา** จากการสำมโนประชากรเมื่อกลางปี พ.ศ. 2558

## ตาราง

## อ้างอิง

## ดูเพิ่ม

* ภูมิศาสตร์
* รายชื่อประเทศในทวีปเอเชียเรียงตามประชากร
* รายชื่อประเทศเรียงตามลำดับตัวอักษร
* รายชื่อประเทศเรียงตามทวีป
* รายชื่อประเทศและเขตการปกครองเรียงตามขนาดพื้นที่ทั้งหมด
* รายชื่อประเทศและดินแดน

หมวดหมู่:รายชื่อประเทศ
หมวดหมู่:ประชากร
หมวดหมู่:ทวีปแอฟริกา
สาวมหัศจรรย์กับแท็บเล็ตแยกโลก

***สาวมหัศจรรย์กับแท็บเล็ตแยกโลก*** () เป็นภาพยนตร์อนิเมะแนวจินตนิมิตและผจญภัยจากประเทศญี่ปุ่น ภาพยนตร์ผลิดโดย Signal.MD กำกับและเขียนบทโดย Kenji Kamiyama และให้เสียงพากย์โดย มิตสึกิ ทากาฮาตะ ภาพยนตร์เข้าฉายในประเทศญี่ปุ่นโดยวอร์เนอร์บราเธอส์พิกเจอส์เจเปนในวันที่ 18 มีนาคม 2017 ส่วนฉบับพากย์ภาษาอังกฤษเข้าฉายที่สหราชอาณาจักรในวันที่ 16 สิงหาคม 2017 และที่สหรัฐในวันที่ 8 กันยายน ปีเดียวกัน ภาพยนตร์ได้ออกวางจำหน่ายเป็นแผ่นดีวีดีและบลูเรย์โดย GKIDS ที่อเมริกาเหนือในวันที่ 30 มกราคม 2018

ส่วนในประเทศไทย *สาวมหัศจรรย์กับแท็บเล็ตแยกโลก* เข้าฉายในวันที่ 8 มิถุนายน 2017
## อ้างอิง

## แหล่งข้อมูลอื่น
*  
* 
* 
หมวดหมู่:ภาพยนตร์อนิเมะที่ออกฉายในปี พ.ศ. 2560
หมวดหมู่:ภาพยนตร์ญี่ปุ่น
หมวดหมู่:การ์ตูนญี่ปุ่นแนวจินตนิมิต
หมวดหมู่:ภาพยนตร์แอนิเมชันที่มีฉากในประเทศญี่ปุ่น
ฤทธิ์หมัดเสือหิว

**ฤทธิ์หมัดเสือหิว** ()  แต่งโดย รูมิโกะ ทากาฮาชิ ชุดซีรีส์มังงะเรื่องนี้มีทั้งหมด 4 เล่ม ซึ่งในการดำเนินเรื่องเป็นเรื่องราวของการผสมผสานของแนวกีฬาชกมวยและแนวโรแมนติกคอเมดี้

## เนื้อเรื่อง
นักมวยที่เป็นความภาคภูมิใจของมุโคดะยิม **โคซาคุ ฮาตานากะ** เขามีพรสวรรค์และเป็นนักมวยอาชีพด้วยอายุเพียง 19 ปี แต่โคซาคุกลับมีปัญหาที่ใหญ่ยิ่ง เขาไม่สามารถควบคุมความหิวกระหายที่จะกินอาหารได้กระทั่งครูฝึกยังรู้สึกเหนื่อยหน่าย โคซาคุรักการกินเป็นชีวิตจิตใจ ทำให้การควบคุมน้ำหนักอย่างเคร่งครัดให้เหมาะสมกับรุ่นชกเป็นไปได้อย่างอเนจอนาถยากจะเข็น จนเมื่อวันหนึ่งเขาหิวจนถูกน็อคเอ้าท์แพ้การแข่งขัน โคซาคุได้เดินไปในบริเวณโบสถ์แห่งหนึ่งและนั่นทำให้เขาได้พบกับ **ซิสเตอร์แองเจล่า** แม่ชีฝึกหัด แล้วโคซาคุก็ค้นพบตัวเองทันทีว่าเขาตกหลุมรัก

แต่ชีวิตของแองเจล่าซิสเตอร์ฝึกหัดมีแต่เพียงพระผู้เป็นเจ้า เธอเป็นเด็กสาวกำพร้าที่มีโอกาสได้เติบโตมาในคอนแวนต์จนมาเป็นซิสเตอร์ฝึกหัดผู้แสนดี ระหว่างที่โคซาคุช่างขยันบอกรักเธออย่างสม่ำเสมอในแทบทุกครั้งที่ได้เจอกัน ซิสเตอร์แองเจล่ามุ่งมั่นที่จะทำให้โคซาคุลูกแกะผู้หลงทางที่น่าสงสารได้ก้าวเดินไปบนเส้นทางที่ถูกต้องและตั้งใจช่วยทำลายนิสัยในการกินของโคซาคุ เธอคอยให้กำลังใจเขาเพื่อให้แน่ใจว่าเขาจะอยู่ห่างจากอาหารและพร้อมขึ้นชกเพื่อเป็นแชมป์ได้ แต่น่าเสียดายความใกล้ชิดบางครั้งอาจทำให้ก่อเกิดความรัก ซิสเตอร์แองเจลาตระหนักว่าตัวเธอเองกำลังเริ่มมีปัญหา

ด้วยพลังใจอันเป็นแรงผลักดันในการพยายามฝึกซ้อมอย่างหนักและการแอบกินของกินที่ซุกซ่อนไว้ โคซาคุ ต่อสู้เพื่อชัยชนะของตนและเพื่อเอาชนะใจของเธอ

## มังงะ
ตีพิมพ์กับ Yangu Sandē (ヤングサンデー ) (Young Sunday) นิตยสารมังงะในเครือโชงะกุกัง

และรวมเล่มกับสำนักพิมพ์โชงะกุกัง

หนังสือการ์ตูนในประเทศไทยเมื่อนานมาแล้วเคยมีการตีพิมพ์กับสำนักพิมพ์วิบูลย์กิจจัดจำหน่ายเป็นรูปเล่มหนาสองร้อยกว่าหน้า และจากเนื้อเรื่องที่มีความยาวนานขาดช่วง สุดท้ายลิขสิทธิ์มังงะเรื่องฤทธิ์หมัดเสือหิวรวมทั้งหมด 4 เล่มมาปิดจบจัดแปลวางจำหน่ายเป็นชุดรูปเล่มหนังสือการ์ตูนที่สมบูรณ์กับสำนักพิมพ์สยามอินเตอร์คอมิกส์

## อ้างอิง

## แหล่งข้อมูลอื่น
* ละครโทรทัศน์ฤทธิ์หมัดเสือหิวในเว็บไซต์อย่างเป็นทางการของนิปปอนทีวี
* ฤทธิ์หมัดเสือหิวในเว็บไซต์การข่าวผลงานการ์ตูนของรูมิโกะ ทากาฮาชิ รูมิคเวิลด์(แฟนคลับ)

ฤ
หมวดหมู่:มังงะของสำนักพิมพ์โชงากูกัง
ฤ
หมวดหมู่:อนิเมะและมังงะเกี่ยวกับกีฬา‎
หมวดหมู่:ตัวละครที่เป็นนักมวยสากล
หมวดหมู่:แกลลอป (สตูดิโอ)
หมวดหมู่:งานเขียนของรูมิโกะ ทากาฮาชิ
อเวคเคนนิงเรคอร์ดส

**อเวคเคนนิงเรคอร์ดส** () เป็นสื่อถ่ายทำของสหราชอาณาจักร ก่อตั้งโดยผู้ประกอบการคนอเมริกันและอังกฤษใน ค.ศ. 2003 ในการเผยแผ่อิสลามแบบสมัยใหม่ และการค้าขายดนตรี

## อัลบั้มที่บันทึกโดย อเวคเคนนิงเรคอร์ดส

; อัลบั้มสด

## ศิลปิน

*	มาเฮอร์ เซน
* เมซุท คูรติส
* รีฟ
* ฮูมูด อัลคุเดร
* ฮารีส เจ

## อดีตศิลปินที่มีชื่อเสียง

* อิรฟาน แมกกี
*	ฮัมซะฮ์ นามิรา
* ฮัมซะฮ์ โรเบิร์ตสัน
*	นาซีล อซามี
* ซามี ยูซุฟ

## งานการกุศล
ในปีค.ศ. 2012 ได้มีการจัดทำการแสดงของการกุศลในอัลบั้ม "Sound of Light"  ในปีค.ศ. 2013 และ 2014 ได้มีการสนับสนุนองค์กรที่ช่วยเหลือผู้คนกับ Islamic Relief และ Human Appeal พร้อมกับองค์กรอื่นๆทั่วโลก

## อ้างอิง

## เว็บที่เชื่อมโยง

* 
* 
หมวดหมู่:ค่ายเพลงอิสระสหราชอาณาจักร
จังหวัดดาเวาโอกซีเดนตัล

**ดาเวาโอกซีเดนตัล** () หรือ **คันลูรังดาเบา** () เป็นจังหวัดลำดับที่ 81 ของประเทศฟิลิปปินส์ ตั้งอยู่ในเขตดาเบา เกาะมินดาเนา เมืองศูนย์กลางคือเมืองมาลีตา ติดกับอ่าวดาเบาทางทิศตะวันออก และมีการใช้น่านน้ำทางทิศใต้ร่วมกับจังหวัดซูลาเวซีเหนือของประเทศอินโดนีเซีย

การเลือกตั้งครั้งแรกภายในจังหวัด เกิดขึ้นเมื่อวันที่ 9 พฤษภาคม ค.ศ. 2016

## อ้างอิง

## แหล่งข้อมูลอื่น

* 
* 
* Republic Act No. 10360: "Charter of the Province of Davao Occidental" 


ค
หมวดหมู่:เขตดาเบา
จังหวัดดาเวาเดลซูร์

**จังหวัดดาเวาเดลซูร์** (เซบัวโน: Habagatang Dabaw) เป็นจังหวัดในเขตดาเบา ประเทศฟิลิปปินส์ มีเมืองศูนย์กลางและเมืองใหญ่สุดคือดีโกส มีอาณาเขตติดกับนครอิสระดาเบาทางทิศเหนือ ติดกับจังหวัดคันลูรังดาเบาทางทิศใต้ ติดกับจังหวัดโคตาบาโต‎ ซุลตันคูดารัต ตีโมกโคตาบาโต และซารังกานีทางทิศตะวันตก ส่วนทางทิศตะวันออกติดกับอ่าวดาเบา

ภูมิประเทศของจังหวัดประกอบด้วยหาดทราย เกาะ ทุ่งเกษตรกรรม ภูเขา หุบเขา ป่า และแม่น้ำลำธาร โดยภูเขาที่สูงที่สุดในจังหวัดคือภูเขาอาโป ซึ่งสูง 2,954 เมตรจากระดับน้ำทะเล

## ภูมิอากาศ

## อ้างอิง

## แหล่งข้อมูลอื่น

* 
* 
* Davao City Travel and Tourism Guide 


ต
หมวดหมู่:เขตดาเบา
มายด์

**มายด์** อาจหมายถึง

## บุคคล

* กฤติยา วุฒิหิรัญปรีดา
* กุณฑีรา ปัจฉิมสวัสดิ์
* ณภศศิ สุรวรรณ
* ธารธารา รุ่งเรือง
* นภัสธนันท์ นิมจิรวัฒน์
* ปณิศา ศรีละเลิง
* ภัสราวลี ธนกิจวิบูลย์ผล
* มณฑิรา สุวรรณเลิศเจริญ
* ลภัสลัล จิรเวชสุนทรกุล
* วรัทยา ว่องชยาภรณ์
* อนิส สุวิทย์
* อาทิตยา ตรีบุดารักษ์

## กลุ่มดนตรี
* มายด์ (วงดนตรี)

หมวดหมู่:ชื่อบุคคลไทย
หมวดหมู่:ชื่อเล่น
พรรคประชาชน (พ.ศ. 2499)

**พรรคประชาชน** พรรคการเมืองของไทยในอดีตที่ก่อตั้งเมื่อ พ.ศ. 2499 มีสมภาษก์ อุทยางกูร เป็นหัวหน้าพรรคและไสว โหประพัฒน์ เป็นเลขาธิการพรรค

## ประวัติ
พรรคประชาชนได้จดทะเบียนจัดตั้งพรรคตาม พระราชบัญญัติพรรคการเมือง พ.ศ. 2498 ต่อ พระยารามราชภักดี ปลัดกระทรวงมหาดไทย ในฐานะนายทะเบียนพรรคการเมืองเป็นลำดับที่ ๑๑/๒๔๙๙ เมื่อวันที่ 27 ธันวาคม พ.ศ. 2499 มีนาย สมภาษก์ อุทยางกูร เป็นหัวหน้าพรรคและนาย ไสว โหประพัฒน์ เป็นเลขาธิการพรรคคนแรก 

ใน การเลือกตั้งวันที่ 26 กุมภาพันธ์ พ.ศ. 2500 พรรคประชาชนได้ส่งผู้สมัครลงรับเลือกตั้งแต่ไม่ได้รับเลือกตั้งแม้แต่ที่นั่งเดียว

กระทั่งวันที่ 13 เมษายน พ.ศ. 2500 พรรคประชาชนได้มีการเปลี่ยนแปลงเลขาธิการพรรคจากนาย ไสว โหประพัฒน์ มาเป็นนาย ยัญ คงสมจิตต์ 

ใน การเลือกตั้งวันที่ 15 ธันวาคม พ.ศ. 2500 พรรคประชาชนได้ส่งผู้สมัครลงรับเลือกตั้งอีกครั้งแต่ก็ไม่ได้รับเลือกตั้ง

พรรคประชาชนถูกยุบพร้อมกับพรรคการเมืองอื่น ๆ ตามประกาศของคณะปฏิวัติฉบับที่ ๘ ภายใต้การนำของ จอมพลสฤษดิ์ ธนะรัชต์ ผู้บัญชาการทหารบก และ ผู้บัญชาการทหารสูงสุด เมื่อวันที่ 20 ตุลาคม พ.ศ. 2501 

## รายนามหัวหน้าพรรค
* สมภาษก์ อุทยางกูร (27 ธันวาคม พ.ศ. 2499 — 20 ตุลาคม พ.ศ. 2501)

## รายนามเลขาธิการพรรค
* นายไสว โหประพัฒน์ (27 ธันวาคม พ.ศ. 2499 — 13 เมษายน พ.ศ. 2500)

* นายยัญ คงสมจิตต์ (13 เมษายน พ.ศ. 2500 — 20 ตุลาคม พ.ศ. 2501)

## อ้างอิง

หมวดหมู่:พรรคการเมืองไทยที่ก่อตั้งในปี พ.ศ. 2499
หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ยุบพรรคในปี พ.ศ. 2501
การอล ลีแนตตือ

**การอล ลีแนตตือ** (; เกิด 2 กุมภาพันธ์ ค.ศ. 1995) เป็นนักฟุตบอลชาวโปแลนด์ ปัจจุบันเล่นในตำแหน่งกองกลางให้กับซัมป์โดเรีย และทีมชาติโปแลนด์

## อ้างอิง

## แหล่งข้อมูลอื่น
* 

หมวดหมู่:นักฟุตบอลชาวโปแลนด์
หมวดหมู่:นักฟุตบอลทีมชาติโปแลนด์
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในเซเรียอา
หมวดหมู่:ผู้เล่นอูนีโอเนกัลโชซัมป์โดเรีย
หมวดหมู่:ผู้เล่นสโมสรฟุตบอลโตรีโน
หมวดหมู่:บุคคลจากจังหวัดกูยาวือ-ปอมอแช
วิริยะ เผ่าพันธุ์

**วิริยะ เผ่าพันธุ์** (เกิดวันที่ 9 มีนาคม พ.ศ. 2521; ) เป็นผู้ฝึกสอนฟุตบอลชาวไทย โดยจบหลักสูตรเอ-ไลเซนซ์ (A-License) ปัจจุบันเป็นหัวหน้าผู้ฝึกสอนของสโมสรฟุตบอลกองเรือรบในไทยลีก 3

## ประวัติการฝึกสอน
### ราชนาวี
ในเดือนธันวาคม พ.ศ. 2560 วิริยะได้รับการแต่งตั้งให้เป็นผู้ฝึกสอนของราชนาวี แทนที่สมชาย ชวยบุญชุม ที่ไม่ได้ต่อสัญญากับทางสโมสร ต่อมาในเดือนมกราคม พ.ศ. 2561 วิริยะประเดิมคุมทีมในรายการแข่งขัน *ช้าง ชลบุรี อินวิเตชั่น คัพ 2018* ซึ่งมีชลบุรี, สุโขทัย และอุบล ยูเอ็มทีฯ เข้าร่วมแข่งขัน โดยราชนาวีแพ้อุบลในรอบแรก ก่อนที่จะแพ้ชลบุรีในนัดชิงอันดับที่สาม ทำให้ทีมของวิริยะจบอันดับที่สี่ในรายการอุ่นเครื่องนี้

วันที่ 11 กุมภาพันธ์ พ.ศ. 2561 วิริยะเริ่มต้นคุมทีมราชนาวีในไทยลีกนัดแรก ด้วยการเปิดบ้านเอาเฉือนชนะอุบล ยูเอ็มทีฯ 1-0 ผลงานสามนัดแรกของฤดูกาล เขาทำผลงานได้ดีด้วยการไม่แพ้ใคร ชนะ 1 นัด เสมอ 2 นัด แต่ในนัดที่สี่ เขาคุมทีมแพ้นัดแรกในการออกไปเยือนพัทยา เมื่อวันที่ 3 มีนาคม

ในช่วงต้นเดือนเมษายน พ.ศ. 2561 วิริยะถูกปลดออกจากตำแหน่งผู้ฝึกสอน โดยผู้ฝึกสอนที่เข้ามาแทนที่คือ ชำนาญ แพรขุนทด ซึ่งคุมทีมได้เพียง 8 วันเท่านั้น

### ราชนาวี (ครั้งที่ 2; รักษาการ)
หลังจากนั้นไม่นาน ต้นเดือนพฤษภาคม พ.ศ. 2561 วิริยะได้กลับมาทำหน้าที่หัวหน้าผู้ฝึกสอนชั่วคราวให้กับราชนาวีอีกครั้ง แทนที่ของ "อัลเฟรด" เนติพงษ์ ศรีทองอินทร์ ที่เพิ่งแยกทางกับสโมสร โดยวิริยะจะได้คุมทีมจนจบเลกแรกของฤดูกาล 2561 เท่านั้น โดยคนที่เข้ามาแทนที่คือ ลูโบเมียร์ ริสตอฟสกี หัวหน้าผู้ฝึกสอนชาวเซอร์เบีย

## เกียรติประวัติ
;กองเรือรบ ยูไนเต็ด
* ชนะเลิศ ไทยแลนด์ อเมเจอร์ลีก โซนภาคตะวันออก : 2565
* ชนะเลิศ ไทยแลนด์ อเมเจอร์ลีก โซนภาคตะวันออกตอนล่าง : 2565

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมสโมสรฟุตบอลราชนาวี
หมวดหมู่:ผู้จัดการทีมสโมสรฟุตบอลกองเรือรบ
แอนดรูว์ ออร์ด

**แอนดรูว์ ออร์ด** เป็นผู้จัดการทีมฟุตบอลชาวอังกฤษ-ออสเตรเลีย เคยคุมทั้งทีมชาติและสโมสรหลายแห่งในทวีปเอเชีย เขาเคยเป็นหัวหน้าฝ่ายพัฒนาเยาวชนของบุรีรัมย์ ยูไนเต็ด

## ช่วงแรก
ออร์ดเล่นตำแหน่งกองหลังตัวกลางตั้งแต่สมัยที่เล่นฟุตบอลกึ่งอาชีพ เขารับงานเป็นโค้ชตั้งแต่ช่วงอายุน้อย ๆ หลังจากที่ไม่เคยได้รับสัญญาเต็มเวลา ในปี ค.ศ. 2006 ซึ่งเขาย้ายไปเพิร์ท เขาได้เข้าร่วมศูนย์ฝึกแห่งชาติเวสเทิร์นออสเตรเลีย ซึ่งผลิตผู้เล่นของทีมชาติออสเตรเลีย เขายังทำงานในประเทศพม่าในการพัฒนาระบบเยาวชนของย่างกุ้งยูไนเต็ด ก่อนที่จะกลับไปเวสเทิร์นออสเตรเลียอีกครั้ง

## การจัดการทีม

### แอร์ฟอร์ซ เซ็นทรัล
ในฤดูกาล 2561 ออร์ดเข้ามาแทนที่ของสะสม พบประเสริฐ ในตำแหน่งหัวหน้าผู้ฝึกสอนของแอร์ฟอร์ซ เซ็นทรัล หลังจากที่พบว่า "อินทรีทัพฟ้า" อยู่ในอันดับท้ายตาราง เขาพาทีมเก็บชัยชนะได้ตั้งแต่นัดแรกที่คุมทีม เมื่อวันที่ 8 เมษายน ค.ศ. 2018 นัดที่บุกไปชนะนครราชสีมา 1-0 อย่างไรก็ตาม ในหลายนัดถัดมา ทีมไม่สามารถเก็บชัยชนะได้เลย ทำให้แอนดรูว์ ออร์ด รับผิดชอบลาออกจากตำแหน่งหลังจบนัดสุดท้ายของเลกแรก ฤดูกาล 2561

## เกียรติประวัติ
* ชนะเลิศ เอฟเอไทยแลนด์ยูธคัพ 2011
* รองชนะเลิศ ไทยลีก 2 ฤดูกาล 2013

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวออสเตรเลีย
หมวดหมู่:กองหลังฟุตบอล
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้จัดการทีมฟุตบอลชาวออสเตรเลีย
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมสโมสรฟุตบอลโปลิศ เทโร
หมวดหมู่:บุคคลจากฮัดเดอส์ฟีลด์
พืดน้ำแข็ง

[thumb|upright=1.3|ภาพถ่ายทางอากาศของพืดน้ำแข็งบนชายฝั่งตะวันออกของ[เกาะกรีนแลนด์]]

**พืดน้ำแข็ง** () หรือเรียกอีกอย่างว่า**ธารน้ำแข็งภาคพื้นทวีป** () เป็นมวลของธารน้ำแข็งที่ปกคลุมภูมิประเทศโดยรอบและมีขนาดมากกว่า 50,000 ตารางกิโลเมตร ปัจจุบันพืดน้ำแข็งสามารถพบได้เพียงในกรีนแลนด์และแอนตาร์กติกา ช่วงยุคน้ำแข็งยุคสุดท้ายในยุคน้ำแข็งใหญ่สุดครั้งสุดท้ายพืดน้ำแข็งลอเรนไทด์ได้ปกคลุมพื้นที่จำนวนมากของทวีปอเมริกาเหนือ พืดน้ำแข็งไวช์เซเลียนปกคลุมทางเหนือของทวีปยุโรปและพืดน้ำแข็งปาตาโกเนียปกคลุมทางใต้ของทวีปอเมริกาใต้

พืดน้ำแข็งนั้นมีขนาดใหญ่กว่าหิ้งน้ำแข็งและธารน้ำแข็งแบบแอลป์ มวลของน้ำแข็งที่ปกคลุมพื้นที่น้อยกว่า 50,000 ตารางกิโลเมตรเรียกว่าครอบน้ำแข็ง

ถึงแม้ว่าผิวหน้าของพืดน้ำแข็งจะหนาวและเย็นแต่บริเวณฐานจะอุ่นเนื่องจากความร้อนใต้พิภพ ในสถานที่ ๆ ทำให้น้ำแข็งด้านล่างละลายจากนั้นก็จะค่อย ๆ พาน้ำแข็งไหลไปเร็วกว่าบริเวณอื่นจะเรียกว่าภูมิภาคน้ำแข็งไหล (Ice stream)

ปัจจุบันพืดน้ำแข็งบริเวณขั่วโลกนั้นยังถือว่ามีอายุน้อยมาก พืดน้ำแข็งแอนตาร์กติกก่อตัวขึ้นครั้งแรกจากทุ่งน้ำแข็งขนาดเล็กในช่วงต้นสมันโอลิโกซีนจากนั้นก็เพิ่มขนาดและลดลงหลายครั้งจนถึงสมัยพลิโอซีนพืดน้ำแข็งก็คลอบคลุมพื้นที่ทั้งหมดของแอนตาร์กติกา พืดน้ำแข็งกรีนแลนด์นั้นไม่ได้ขยายตัวเลยจนถึงปลายสมัยพลิโอซีนแต่หลังจากนั้นก็พัฒนาตัวอย่างรวดเร็วในช่วงที่ธารน้ำแข็งปกคลุมทวีป ทำให้พืดน้ำแข็งกรีนแลนด์ที่เกิดแบบรวดเร็วและเฉียบผลันสามารถเก็บรักษาซากดึกดำบรรพ์ของพืชที่งอกบนเกาะได้ดีกว่าพืดน้ำแข็งแอนตาร์กติกที่ค่อย ๆ ก่อตัวอย่างช้า ๆ

## พืดน้ำแข็งแอนตาร์กติก
[thumb|upright=1.3|150px|[ภาพถ่ายจากดาวเทียมของแอนตาร์กติก]]
thumb|150px|แผนที่ของกรีนแลนด์

พืดน้ำแข็งแอนตาร์กติกเป็นพืดน้ำแข็งมวลเดียวที่ใหญ่ที่สุดในโลก ครอบคลุมพื้นที่ 14 ล้านตารางกิโลเมตรและมีน้ำแข็งประมาณ 30 ล้านลูกบาศก์กิโลเมตร มวลน้ำแข็ง 90% ของโลกอยู่ในแอนตาร์กติกาซึ่งหากน้ำแข็งละลายหมดจะทำให้ระดับน้ำทะเลสูงขึ้นประมาณ 58 เมตรแนวโน้มค่าเฉลี่ยของอุณหภูมิพื้นผิวทวีปแอนตาร์กติกาเป็นค่าบวกและมีนัยสำคัญที่ > 0.05 ° C ในรอบทศวรรษตั้งแต่ พ.ศ. 2500

พืดน้ำแข็งแอนตาร์กติกถูกแบ่งเป็นสองส่วนโดยเทือกเขาทรานส์แอนตาร์กติก 2 ส่วนนี้มีขนาดไม่เท่ากันฝั่งตะวันออกจะมีขนาดใหญ่กว่าฝั่งตะวันตก พืดน้ำแข็งแอนตาร์กติกตะวันออกนั้นอยู่บนพื้นดินเป็นส่วนใหญ่แต่ฐานของพืดน้ำแข็งแอนตาร์กติกตะวันตกบางส่วนนั้นอยู่ต่ำกว่าระดับน้ำทะเลประมาณ 2,500 เมตรซึ่งหากไม่มีน้ำแข็งบริเวณนี้แล้วมันจะกลายเป็นก้นทะเลแทน ด้วยลักษณะนี้ทำให้ฝั่งตะวันตกถูกจัดให้อยู่ในกลุ่มพืดน้ำแข็งที่มีฐานใต้ทะเลหรือก็คือมีฐานอยู่ใต้น้ำและมีขอบเป็นหิ้งน้ำแข็งที่ลอยอยู่บนน้ำ พืดน้ำแข็งแอนตาร์กติกตะวันตกนั้นมีชายแดนคือหิ้งน้ำแข็งรอสส์ หิ้งน้ำแข็งฟิวช์เนอร์-โรนและธารน้ำแข็งต่าง ๆ ที่ไหลลงทะเลอามุนเซน

## พืดน้ำแข็งกรีนแลนด์

พืดน้ำแข็งกรีนแลนด์ครอบคลุมพื้นประมาณ 82% ของเกาะกรีนแลนด์ ซึ่งหากน้ำแข็งละลายหมดจะทำให้ระดับน้ำทะเลสูงขึ้นประมาณ 7.2 เมตรมีการประเมินว่ามีอัตราการละลายมากสุดประมาณ 239 ลูกบาศก์กิโลเมตรต่อปีค่าการประเมินนี้มาจากจีอาร์เอซีอีของนาซาที่ปล่อยใน พ.ศ. 2545 ตามรายงานของบีบีซีเดือนสิงหาคม พ.ศ. 2549

## อ้างอิง

หมวดหมู่:พืดน้ำแข็ง
หมวดหมู่:น้ำแข็ง
หมวดหมู่:วิทยาธารน้ำแข็ง
หมวดหมู่:ภูมิอากาศ
หมวดหมู่:แหล่งน้ำแข็ง
จังหวัดดาเวาเดลนอร์เต

**จังหวัดดาเวาเดลนอร์เต** (เซบัวโน: Amihanang Dabaw) เป็นจังหวัดในเขตดาเบา ประเทศฟิลิปปินส์ เมืองศูนย์กลางคือตากุม โดยจังหวัดดาเวาเดลนอร์เตนั้น มีพื้นที่ครอบคลุมถึงเกาะซามัลในอ่าวดาเบาด้วย

ในช่วงก่อนปี ค.ศ. 1967 จังหวัดดาเวาเดลนอร์เต, ซีลางังดาเบา, ตีโมกดาเบา, คันลูรังดาเบา และดาเบาเดโอโร ทั้ง 5 จังหวัดนี้เคยอยู่รวมกันเป็นจังหวัดเดียวกันมาก่อน ชื่อว่า "จังหวัดดาเบา"

จังหวัดดาเวาเดลนอร์เตเป็นที่รู้จักกันในฐานะแหล่งปลูกกล้วยขนาดใหญ่ของประเทศ

## อ้างอิง

## แหล่งข้อมูลอื่น

* 
* 


ฮ
หมวดหมู่:เขตดาเบา
จังหวัดดาเวาโอเรียนตัล

**จังหวัดดาเวาโอเรียนตัล** (เซบัวโน: Sidlakang Dabaw) เป็นจังหวัดในเขตดาเบา ประเทศฟิลิปปินส์ มีเมืองศูนย์กลางคือมาตี เป็นจังหวัดที่อยู่ทางทิศตะวันออกสุดของประเทศ โดยจุดตะวันออกสุดคือแหลมปูซัน ตั้งอยู่ที่เทศบาลคารากา แหลมนี้ติดกับทะเลฟิลิปปินในมหาสมุทรแปซิฟิก

จังหวัดดาเวาโอเรียนตัลมีชื่อเสียงสำหรับแหล่งเพาะปลูกมะพร้าวรายใหญ่ของประเทศ จนได้รับสมญาว่า *เมืองแห่งมะพร้าวของฟิลิปปินส์*

## ภูมิอากาศ
จังหวัดดาเวาโอเรียนตัลมีฤดูฝนที่ยาวนาน และมีฤดูร้อนที่สั้น ฝนตกมากในช่วงเดือนพฤศจิกายน-มกราคม โดยเฉพาะบริเวณพื้นที่ชายฝั่ง

## อ้างอิง

## แหล่งข้อมูลอื่น

* 
* 
* Davao Oriental wants Hamiguitan declared as world heritage site
* Philippine Standard Geographic Code
* News from Davao Oriental
* Davao Oriental Eco Industrial Park 

จังหวัดดาเวาโอเรียนตัล
ซ
หมวดหมู่:เขตดาเบา
ฟุตบอลทีมชาติโตโก

**ฟุตบอลทีมชาติโตโก** () เป็นทีมฟุตบอลตัวแทนของประเทศโตโก อยู่ภายใต้การควบคุมของสหพันธ์ฟุตบอลโตโก (FTF) ซึ่งก่อตั้งในปี ค.ศ. 1960

## ผู้เล่นชุดปัจจุบัน
*ข้อมูล ณ วันที่ 24 มีนาคม ค.ศ. 2018*

## อ้างอิง

## แหล่งข้อมูลอื่น
*Togo FA เว็บไซต์อย่างเป็นทางการ

หมวดหมู่:ฟุตบอลในประเทศโตโก
ต
หมวดหมู่:ฟุตบอลทีมชาติโตโก
อเดบาโย กาเดโบ

**อเดบาโย กาเดโบ** (เกิดวันที่ 30 พฤษภาคม ค.ศ. 1974) เป็นอดีตนักฟุตบอลชาวไนจีเรีย ล่าสุดเป็นหัวหน้าผู้ฝึกสอนให้กับสมุทรสาคร ซิตี้ ในไทยลีก 3

## การเล่นฟุตบอล
ในปี ค.ศ. 1993 กาเดโบได้เล่นให้กับสเตชันแนรีสโตร์ ก่อนที่จะถูกเรียกตัวติดทีมชาติอายุไม่เกิน 20-23 ปีในช่วง ค.ศ. 1990-1993 ต่อมาปี ค.ศ. 1994–1998 เขาได้เล่นให้กับอัล-เบิร์จ ก่อนที่จะย้ายไปบีอีซี เทโรศาสน ในปี ค.ศ. 1998 ปีถัดมา เขาถูกปล่อยยืมตัวให้กับมุฮุนบากัน และกลับมาเล่นให้กับเทโร ช่วยพาทีมคว้าแชมป์ไทยพรีเมียร์ลีกในฤดูกาล 2000-2001 และเคยพาทีมไปถึงรอบก่อนรองชนะเลิศของแชมเปียนส์ลีก และในปี ค.ศ. 2004 เขาย้ายไปอินโดนีเชียเพื่อเล่นให้กับสโมสรเปอกันบารู

## การจัดการทีม
ในช่วงปี ค.ศ. 2007-2009 กาเดโบเป็นหัวหน้าผู้ฝึกสอนของกรุงเทพคริสเตียน และเคยพาทีมคว้าแชมป์อายุไม่เกิน 15 ปีในรายการไทแซคแชมเปียนชิป ต่อมาในปี ค.ศ. 2010 เขาได้รับตำแหน่งผู้ช่วยผู้ฝึกสอนของการท่าเรือ ซึ่งเป็นปีที่สโมสรคว้าแชมป์เอฟเอคัพ ต่อมาในปี ค.ศ. 2013 เขาทำหน้าที่เป็นประธานเทคนิคและโค้ชทีมเยาวชนของสุพรรณบุรี โดยพาทีมคว้ารองแชมป์ในการแข่งขันชิงแชมป์เยาวชนแห่งชาติ และในฤดูกาล 2014 เขาทำหน้าที่เป็นโค้ชชั่วคราวของสุพรรณบุรี คุมทีมประมาณ 5 นัด ไม่แพ้ใคร และพาทีมเข้าถึงรอบก่อนรองชนะเลิศของเอฟเอคัพ

ในเดือนพฤษภาคม ค.ศ. 2017 กาเดโบได้รับการแต่งตั้งให้เป็นหัวหน้าผู้ฝึกสอนชั่วคราวของสุพรรณบุรีอีกครั้ง โดยแทนที่ของวรวุฒิ ศรีมะฆะ ที่ย้ายไปคุมทีมชาติไทย ยู-23 กาเดโบคุมทีมนัดแรกในนัดที่สุพรรณบุรีเปิดบ้านเอาชนะราชนาวี 2-0 และในเดือนถัดมา เขาได้เป็นหัวหน้าผู้ฝึกสอนของสุพรรณบุรีอย่างเป็นทางการ

ช่วงต้นฤดูกาล 2018 กาเดโบคุมทีมสุพรรณบุรีไม่แพ้ใคร 10 นัดติดต่อกัน ก่อนที่จะถูกหยุดสถิติในนัดที่เปิดบ้านแพ้การท่าเรือ 1-2 เมื่อวันที่ 11 พฤษภาคม และในวันที่ 23 มิถุนายน ค.ศ. 2018 กาเดโบประกาศลาออกจากตำแหน่งหัวหน้าผู้ฝึกสอนของสุพรรณบุรี หลังจากพาทีมบุกไปพ่ายชลบุรี 0-2

ในเดือนมิถุนายนปีถัดมา กาเดโบกลับมาคุมทีมสุพรรณบุรีอีกครั้งเป็นรอบที่สาม โดยแทนที่ธชตวัน ศรีปานที่เพิ่งลาออกไป

## อ้างอิง

หมวดหมู่:บุคคลจากเลกอส
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวไนจีเรีย
หมวดหมู่:ผู้จัดการทีมฟุตบอลชาวไนจีเรีย
หมวดหมู่:ผู้จัดการทีมฟุตบอลในไทยลีก
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นโมหันวาคานซูเปอร์ไจแอนต์
หมวดหมู่:ผู้เล่นเปเอ็ซเปเอ็ซ เปอกันบารู
หมวดหมู่:ผู้จัดการทีมสโมสรฟุตบอลกรุงเทพคริสเตียนวิทยาลัย
หมวดหมู่:ผู้จัดการทีมสโมสรฟุตบอลสุพรรณบุรี
หมวดหมู่:ผู้จัดการทีมสโมสรฟุตบอลสมุทรสาคร ซิตี้
นีล วอร์น็อก

**นีล วอร์น็อก** (เกิดวันที่ 1 ธันวาคม ค.ศ. 1948) เป็นผู้จัดการทีมฟุตบอลชาวอังกฤษ ซึ่งจัดการทีมมานานกว่า 35 ปี เขาเป็นผู้จัดการที่ทำผลงานเลื่อนชั้นได้มากที่สุดถึง 8 ครั้งในฟุตบอลอังกฤษ

วอร์น็อกเคยเล่นตำแหน่งปีกให้กับ       และ สถิติอาชีพของเขาคือทำได้ 36 ประตู จากการลงเล่นในลีก 327 นัด เขาเกษียณอาชีพใน ค.ศ. 1979 เมื่ออายุ 30 ปี ก่อนที่จะเปลี่ยนไปเป็นโค้ช

วอร์น็อกเข้ารับตำแหน่งผู้จัดการทีมเป็นครั้งแรกกับ ซึ่งเป็นทีมนอกลีกระหว่าง ค.ศ. 1980-1981 ก่อนจะย้ายไปคุมทีม (1981-1986) และ (1986-1989) โดยเขาสามารถพาสการ์เบอเรอเลื่อนชั้นเข้าสู่ฟุตบอลลีกในปี 1987 ต่อมาเขารับงานผู้จัดการทีม (1989-1993) นำทีมนอตส์เคาน์ตี จาก ดิวิชัน 3 (เดิม) สู่ดิวิชัน 1 (เดิม) แม้จะถูกไล่ออกหลังจากสโมสรตกชั้น ก่อนที่ดิวิชัน 1 จะเปลี่ยนเป็น พรีเมียร์ลีก หลังจากนั้นวอร์น็อกเข้าคุม เป็นเวลาสั้น ๆ ใน ค.ศ. 1993 ก่อนที่จะย้ายไป (1993-1995) ซึ่งเขาพาทีมเลื่อนชั่นสู่ ดิวิชัน 1 (ใหม่) ได้ ต่อมาเขาได้ลาออกและไปร่วมงานกับ (1995-1997) และนำทีมสู่ ดิวิชัน 2 และก็ถูกไล่ออก หลังจากนั้นเขาจึงย้ายไปคุมอีกสองสโมสรเป็นเวลาสั้น ๆ ได้แก่ (1997-1998) และ (1998-1999)

ในปี 1999 วอร์น็อกได้ร่วมงานกับ นำพวกเข้าสู่รอบรองชนะเลิศลีกคัพ และ เอฟเอคัพ ในปี 2003 และ เลื่อนชั่นสู่พรีเมียร์ลีกในปี 2006 แต่อย่างไรก็ตามเขาลาออกหลังจากทีมตกชั้นในปี 2007 เข้าไปกลับไปร่วมงานกับ  (2007-2010) ช่วยให้พาเลซ รอดจากการตกชั้น เมื่อสโมสรพาเลซได้เปลี่ยนตัวผู้บริหารใหม่ เขาได้ลาออกและไปร่วมงานกับ (2010-2012) เขาทำทีมเลื่อนชั้นสู่พรีเมียร์ลีก ในปี 2011 และถูกไล่ออกหลังจากที่พาทีมจบในอันดับโซนใกล้ตกชั้น เขาเลยไปร่วมงานกับ (2012-2013) และถูกลีดส์ไล่ออกหลังทำผลงานย่ำแย่ เขาตกงานอยู่ถึง 15 เดือนจนกระทั่งกลับมาร่วมงานกับ คริสตัลพาเลซอีกครั้ง และต่อมาก็ถูกไล่ออกหลังจากเริ่มต้นฤดูกาลได้อย่างย่ำแย่และอยู่ในโซนหนีตกชั้น ต่อจากนั้น ได้มาเป็นผู้จัดการทีมชั่วคราว ของควีนส์พาร์คเรนเจอส์ ก่อนที่จะกลับไปเป็นผู้จัดการทีมแบบเต็มตัวกับ 

ต่อมาเขาตกลงรับงานคุมทีมในเดือน ตุลาคม 2016 และนำทีมเลื่อนชั้นกลับมาสู่พรีเมียร์ลีก ในฤดูกาล 2017-18 

## เกียรติประวัติ
* ผู้เล่นยอดเยี่ยมแห่งปีของ: ฤดูกาล 1971–72 season
* BBC London Sports Personality of the Year 2011

## อ้างอิง

## แหล่งข้อมูลอื่น

*
*

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากเชฟฟีลด์
หมวดหมู่:นักฟุตบอลชาวอังกฤษ
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลเชสเตอร์ฟีลด์
หมวดหมู่:ผู้เล่นสโมสรฟุตบอลรอเทอรัมยูไนเต็ด
หมวดหมู่:ผู้เล่นสโมสรฟุตบอลฮาร์ตลีพูลยูไนเต็ด
หมวดหมู่:ผู้เล่นสโมสรฟุตบอลสกันทอร์ปยูไนเต็ด
หมวดหมู่:ผู้เล่นสโมสรฟุตบอลบาร์นสลีย์
หมวดหมู่:ผู้เล่นสโมสรฟุตบอลครูว์อเล็กซานดรา
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้จัดการทีมสโมสรฟุตบอลนอตส์เคาน์ตี
หมวดหมู่:ผู้จัดการทีมสโมสรฟุตบอลทอร์คีย์ยูไนเต็ด
หมวดหมู่:ผู้จัดการทีมสโมสรฟุตบอลฮัดเดอส์ฟีลด์ทาวน์
หมวดหมู่:ผู้จัดการทีมสโมสรฟุตบอลพลิมัทอาร์ไกล์
หมวดหมู่:ผู้จัดการทีมสโมสรฟุตบอลโอลดัมแอทเลติก
หมวดหมู่:ผู้จัดการทีมสโมสรฟุตบอลบิวรี
หมวดหมู่:ผู้จัดการทีมสโมสรฟุตบอลเชฟฟีลด์ยูไนเต็ด
หมวดหมู่:ผู้จัดการทีมสโมสรฟุตบอลคริสตัลพาเลซ
หมวดหมู่:ผู้จัดการทีมสโมสรฟุตบอลควีนส์พาร์กเรนเจอส์
หมวดหมู่:ผู้จัดการทีมสโมสรฟุตบอลลีดส์ยูไนเต็ด
หมวดหมู่:ผู้จัดการทีมสโมสรฟุตบอลรอเทอรัมยูไนเต็ด
หมวดหมู่:ผู้จัดการทีมสโมสรฟุตบอลคาร์ดิฟฟ์ซิตี
หมวดหมู่:ผู้จัดการทีมสโมสรฟุตบอลมิดเดิลส์เบรอ
ขนมไข่

thumb|ขนมไข่
**ขนมไข่** เป็นขนมทำด้วยแป้งสาลี ไข่ และน้ำตาล ตีให้เข้ากัน ใส่พิมพ์รูปต่าง ๆ ผิงหรืออบให้สุก
พิรพัฒน์ วัฒนเศรษสิริ

**พิรพัฒน์ วัฒนเศรษสิริ** (เกิด 23 กุมภาพันธ์ พ.ศ. 2537) ชื่อเล่น **เอิร์ท** เป็นนักแสดงชายชาวไทย เป็นที่รู้จักจากภาพยนตร์ชุดทางโทรทัศน์เรื่อง Water Boyy the Series ในบท "หวาย", ภาพยนตร์ชุดทางโทรทัศน์เรื่อง Kiss Me Again จูบให้ได้ถ้านายแน่จริง ในบท "โซ่" ภาพยนตร์ชุดทางโทรทัศน์เรื่อง นิทานพันดาว ในบท "ภูผา", ผลงานล่าสุดคือละครชุดทางโทรทัศน์เรื่อง พินัยกรรมกามเทพ ในบท "ฐาปกรณ์"   

## ชีวิตช่วงแรกและอาชีพ
พิรพัฒน์ วัฒนเศรษสิริ เกิดที่ กรุงเทพมหานคร มีพี่สาว 2 คน จบการศึกษาระดับปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง นอกจากการเป็นนักแสดงแล้ว พิรพัฒน์ยังวาดภาพงานอดิเรกของตนเองอีกด้วย ด้านครอบครัว แม่ของเขาได้เสียชีวิต ก่อนที่แม่เสียชีวิต เขาได้ประสบอุบัติเหตุจากรถยนต์ระหว่างที่ไปเดินทางเยี่ยมแม่ที่โรงพยาบาล เขาไม่บาดเจ็บ แต่กล่าวถึงช่วงเวลาในชีวิตของเขาว่าเป็นเวลาที่ยากลำบากเป็นพิเศษ 

พิรพัฒน์เริ่มมีผลงานการแสดงเรื่องแรกคือ ความฝันอันสูงสุด จากนั้นพิรพัฒน์มีผลงานละครโทรทัศน์และซีรีส์หลายเรื่อง 

## ผลงาน
### เพลง
* สายตาโกหกไม่เป็น (Ost.นิทานพันดาว)
* นิทานพันดาว (ภูผา Version) (Ost.นิทานพันดาว)
* เพิ่งรู้ (Never know) (Ost.พินัยกรรมกามเทพ)
* ไม่ไกลจากหัวใจ (Closer) (Ost.พินัยกรรมกามเทพ)
* รับผิดชอบใจฉันด้วย (Love Response) - ซิสซี่ ร่วมกับ สหภาพ วงศ์ราษฎร์

### ละครโทรทัศน์ / ซีรีส์

### มิวสิกวิดีโอ
* พรุ่งนี้ทุกวัน Ost.Water Boyy the Series - ชัชชวิศ เตชะรักษ์พงศ์
* ผิดที่สำคัญตัว Ost.Water Boyy the Series - พล นพวิชัย
* ให้มันน่าKissหน่อย Ost.Kiss Me Again จูบให้ได้ถ้านายแน่จริง - สรัลชนา อภิสมัยมงคล
* หาเรื่องเจ็บตัว - PUN BASHER
*นิทานพันดาว  Ost.นิทานพันดาว 1000stars - นภัทร อินทร์ใจเอื้อ
*สายตาโกหกไม่เป็น Ost.นิทานพันดาว 1000stars - พิรพัฒน์ วัฒนเศรษสิริ
*ครึ่งชีวิต (ทั้งจิตใจ) ร่วมกับ สหภาพ วงศ์ราษฎร์ - เพลงของ  นิว จิ๋ว

## รางวัล/เกียรติยศ

* เยาวชนต้นแบบ สาขาศิลปิน นักร้อง นักแสดง จากงาน THAILAND MASTER YOUTH 2020-2021 ครั้งที่ 3 (พ.ศ. 2564)
* นักแสดงนำชายยอดนิยม ซีรีส์นิทานพันดาว จากงานประกาศรางวัล Siam Series Awards 2021 (พ.ศ. 2564)
* HOWE THE BEST COUPLE AWARD (คู่จิ้นฟินเบอร์แรง) จากงาน HOWE AWARDS 2020 ร่วมกับ สหภาพ วงศ์ราษฎร์  (พ.ศ. 2564)

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลที่เกิดในปี พ.ศ. 2537
หมวดหมู่:นักแสดงสังกัดจีเอ็มเอ็มทีวี
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นักแสดงวัยรุ่นชาวไทย
หมวดหมู่:นักแสดงชายชาวไทย
หมวดหมู่:บุคคลจากกรุงเทพมหานคร
นพพร อินสีลอย (กิ่งซาง)

**นพพร อินสีลอย** หรือที่รู้จักกันในนาม กิ่งซ่าง ก.ศักดิ์ลำพูน ต่อมาเปลี่ยนเป็น กิ่งซาง มาโนโปรวิช กะเหรี่ยงทมิฬ แชมป์มวยไทย 7 สี อดีตยอดนักมวยไทยชื่อดังเป็นอีกหนึ่งนักชกที่แฟนมวยให้ความศรัทธานิยมชมชอบเพราะชกสนุกคุ้มค่าตัวไม่เคยทำให้ใครๆต้องผิดหวัง หลังจากที่เลิกราสังเวียนชีวิตของเขาก็มีแต่ความเจริญก้าวหน้าโดยปัจจุบันรับราชการเป็นครูนับว่าเป็นแบบอย่างที่ดีที่นักชกรุ่นหลังควรจะศึกษาเรียนรู้

## ประวัติ
กิ่งซาง ก.ศักดิ์ลำพูน หรือกิ่งซาง มาโนโปรวิช เชื้อสายกะเหรี่ยง มีชื่อจริงว่า **นพพร อินสีลอย** เกิดเมื่อวันที่ 24 มิถุนายน 2526 ที่บ้านแม่ปันเดง ตำบลทุ่งหัวช้าง อำเภอทุ่งหัวช้าง จังหวัดลำพูน โดยเป็นบุตรชายเพียงคนเดียวของคุณพ่อบุญธรรม คุณแม่นฤมล อินสีลอย ที่มีอาชีพรับจ้างทั่วไปสำหรับจุดเริ่มต้นที่มาชกมวยก็เนื่องจากเห็นเพื่อนเป็นนักมวยจึงอยากเป็นเช่นนั้นบ้างก่อนที่จะเริ่มต้นฝึกปรือเพลงยุทธ์นานร่วมปีจากนั้นก็ได้มีโอกาสขึ้นชกภายใต้ชื่อ "กิ่งซาง ลูกปันเด็ง" ปรากฏว่าพ่ายแพ้ได้ค่าตัว 120 บาท ช่วงนั้นเรียนอยู่ม.1ครับซึ่งน้องชายครูได้นำมาฝาก หลังจากนั้นก็ได้มีโอกาสขึ้นชกอีกประมาณ14ครั้ง ต่อมาทาง "หนานกู้" กู้เกียรติ ประภัสสรกุล ไปเห็นผมชกแล้วเกิดชอบใจที่เป็นมวยที่ชกสนุกจึงพาเข้ามาชกที่เวทีเมืองกรุง ซึ่งครั้งแรกก็ได้มีโอกาสชกรอบเสาร์บ่ายก่อน จากนั้นป๋าชุ้น เกียรติเพชร ก็ให้การสนับสนุนจัดผมชกเรื่อยมาจนเริ่มเป็นที่รู้จักมากขึ้น ริ่มสตาร์ทจากค่าตัว 2 พันบาทจากนั้นกิ่งซาง ก.ศักดิ์ลำพูน ก็เริ่มสร้างฟอร์มไต่เต้าจากมวยโนเนมจนกระทั่งกลายเป็นบิ้กเนม โดยมวยดังร่วมสมัยที่เคยปะทะฝีมือกันมาก็มี เพชรทวี ส.กิตติชัย,ดวงพิชิต อ.ศิริพร, "ไอ้ตาดุ" นฤนาท เซ็งซิมอิ้วยิ้ม,วันฉลอง ศิษย์ซ้อน้องหรือพีเคแสนชัยฯในปัจจุบัน,วิสันต์เล้ก ส.ทศพลฯลฯโดยค่าตัวสูงสุดที่ได้รับคือ 7.5 หมื่นบาท ได้มีโอกาสชิงแชมป์ถึง 3 ครั้งครับคือรุ่น 115 และ 118 ปอนด์ช่อง 7 สีแต่ปรากฏว่ากินแห้วไม่เคยสมหวังเลยสักครั้งเดียว ...แต่อย่างไรก็ตามผมมาประสบความสำเร็จได้คู่มวยดุเดือดแห่งปีตอนชกกับอาวุธเล้ก ว.สุนทรนนท์ ได้รับเงินสด 1 ล้านบาทแบ่งกันคนละครึ่งกับอาวุธเล็ก หลังจากที่กรำศึกมาอย่างโชกโชนมาถึงปี 55 ทางด้านกิ่งซาง ก็ประกาศอำลาสังเวียนแบบถาวรโดยไฟท์สุดท้ายเป็นฝ่ายปราชัยให้กับวังจั่นน้อย ศิษย์อุ๊อุบล "เหตุที่ต้องเลิกมวยเป็นเพราะสภาพร่างกายเริ่มไม่ไหว อีกอย่างช่วงนั้นก็สามารถสอบบรรจุครูได้ด้วย ปัจจุบันกิ่งซาง เป็นครูระดับ 6 สอนอยู่ที่ ร.ร.บ้านแม่จ๊าง อำเภอแม่สะเรียง จังหวัดแม่ฮ่องสอน

## การศึกษา
* ประถมศึกษา โรงเรียนบ้านแม่ปันเดง ตำบลทุ่งหัวช้าง อำเภอทุ่งหัวช้าง จังหวัดลำพูน
* มัธยมศึกษา โรงเรียนทุ่งหัวช้างพิทยาคม ตำบลทุ่งหัวช้าง อำเภอทุ่งหัวช้าง จังหวัดลำพูน
* ปริญญาตรี สถาบันการพลศึกษา วิทยาเขตเชียงใหม่
* ปริญญาโท มหาวิทยาลัยนอร์ท-เชียงใหม่ จังหวัดเชียงใหม่

## เครื่องราชอิสริยาภรณ์

## อ้างอิง

* มวยไทย 7 สี ทุกวันอาทิตย์ เวลา 13.00 น.
* 
* 

หมวดหมู่:ชาวไทยเชื้อสายกะเหรี่ยง
หมวดหมู่:นักมวยไทยชาวไทย
หมวดหมู่:ครูชาวไทย
หมวดหมู่:นักกีฬาจากจังหวัดลำพูน
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:บุคคลจากมหาวิทยาลัยนอร์ท-เชียงใหม่
ไมโอไฟบริล

**ไมโอไฟบริล** หรือ **ซาร์โคสไทล์** () เป็นออร์แกเนลล์พื้นฐานลักษณะเป็นเส้นของเซลล์กล้ามเนื้อ กล้ามเนื้อประกอบด้วยเซลล์ทรงกระบอกที่เรียกว่าไมโอไซต์ (myocyte) ซึ่งในกล้ามเนื้อลายจะเรียกว่าเส้นใยกล้ามเนื้อ เซลล์ชนิดนี้มีสายโซ่ของไมโอไฟบริลอยู่จำนวนมาก ซึ่งสร้างขึ้นตอนที่เอ็มบริโอยังพัฒนาอยู่ ในขั้นตอนที่เรียกว่าไมโอเจเนซิส (myogenesis)

ไมโอไฟบริลประกอบขึ้นจากโปรตีนสายยาว อาทิ แอกทิน, ไมโอซิน, และไททิน กับโปรตีนอื่น ๆ ที่มาเชื่อมโปรตีนสายยาวเข้าด้วยกัน โปรตีนเหล่านี้จัดตัวเป็นเส้นใยไมโอฟิลาเมนต์ ซึ่งมีแบบหนาและแบบบาง โดยเรียงตัวซ้ำกันไปตลอดความยาวของไมโอไฟบริลในส่วนที่เรียกว่าซาร์โคเมียร์ (sarcomere) กล้ามเนื้อหดตัวด้วยการเลื่อนเส้นใยหนา (ไมโอซิน) และเส้นใยบาง (แอกทิน) ไปตามความยาวของกันและกัน

## อ้างอิง

หมวดหมู่:ออร์แกเนลล์
การเปลี่ยนโครงรูป

ในสาขาเคมีชีวภาพ **การเปลี่ยนโครงรูป**
หรือ **การเปลี่ยนโครงสร้าง**
()
เป็นการเปลี่ยนรูปร่างในสามมิติของของแมโครโมเลกุล ของเยื่อหุ้มเซลล์ หรือของโครงสร้างอื่น ๆ
แต่ปกติเป็นของโครงสร้างตติยภูมิของโปรตีน
โดยมีเหตุจากสิ่งแวดล้อม จากการจับกันของลิแกนด์กับหน่วยรับ หรือจากการจับกับของซับสเตรตกับเอนไซม์
เพราะแมโครโมเลกุลปกติจะยืดหยุ่นได้และไม่อยู่คงที่ มันจึงสามารถเปลี่ยนรูปร่างตอบสนองต่อสิ่งแวดล้อมหรือปัจจัยอื่น ๆ รูปร่างที่เป็นไปได้แต่ละอย่างจะเรียกว่าโครงรูป (conformation) และการเปลี่ยนเป็นโครงรูปต่าง ๆ เรียกว่า การเปลี่ยนโครงรูป (conformational change) โดยปัจจัยที่เป็นเหตุรวมทั้ง
* อุณหภูมิ
* ความเป็นกรดด่าง
* ศักย์ไฟฟ้า
* ความเข้มข้นของไอออน
* ปฏิกิริยาฟอสโฟรีเลชัน
* การจับกันระหว่างลิแกนด์กับหน่วยรับ
* การจับระหว่างซับสเตรตกับเอนไซม์

## เชิงอรรถและอ้างอิง

หมวดหมู่:จุลชีววิทยา
สวิตช์โมเลกุล

**สวิตช์โมเลกุล** () เป็นโมเลกุลที่สามารถเปลี่ยนกลับไปกลับมา ระหว่างสภาพที่เสถียรสองอย่างหรือมากกว่านั้น
โมเลกุลอาจเปลี่ยนระหว่างสภาพต่าง ๆ เพื่อตอบสนองต่อสิ่งเร้าจากสิ่งแวดล้อม
เช่น การเปลี่ยนแปลงของความเป็นกรดด่าง แสงสว่าง อุณหภูมิ กระแสไฟฟ้า สิ่งแวดล้อมจุลภาค หรือเมื่อมีลิแกนด์
ในบางกรณี จะต้องมีสิ่งเร้ามากกว่าหนึ่งอย่าง
รูปแบบเก่าแก่ที่สุดของสวิตช์โมเลกุลที่สังเคราะห์ขึ้นก็คือ สารชี้บอกความเป็นกรดด่าง (pH indicator) ซึ่งแสดงสีต่าง ๆ ตามระดับความเป็นกรดด่าง
ในปัจจุบัน สวิตช์โมเลกุลแบบสังเคราะห์ที่ได้รับความสนใจอยู่ในสาขานาโนเทคโนโลยี เพื่อใช้กับคอมพิวเตอร์ระดับโมเลกุล หรือระบบการส่งยา (ไปยังอวัยวะ/โครงสร้างที่เป็นเป้าหมาย) ที่สามารถแสดงผล
สวิตช์โมเลกุลเป็นเรื่องสำคัญในชีววิทยา เพราะการทำงานทางชีวภาพหลายอย่างอาศัยมัน ยกตัวอย่างเช่น allosteric regulation (การควบคุมเอนไซม์โดยให้จับกับหน่วยปฏิบัติงานที่จุดยึดซึ่งไม่ใช่จุดแอ๊กถีฟ) และการเห็น
มันยังเป็นตัวอย่างง่ายสุดของจักรกลโมเลกุล

## เชิงอรรถและอ้างอิง

หมวดหมู่:เคมี
หมวดหมู่:จักรกลโมเลกุล
ลำดับสงวน

[thumb |595px |
การวางแนวลำดับ (sequence alignment) ของ[โปรตีนฮิสโตนในสัตว์เลี้ยงลูกด้วยนมโดยใช้โปรแกรม ClustalO 
ลำดับที่เห็นเป็นกรดอะมิโนที่เรซิดิว (residue) 120-180 ของโปรตีน
เรซิดิวที่สงวนข้ามสายพันธุ์สัตว์ต่าง ๆ มีสีเทา
แถวล่างสุดเป็นตัวบ่งสภาวะสงวนรวมทั้ง **ลำดับสงวน** (*) conservative mutation (:) semi-conservative mutations (.) และ non-conservative mutation ( )
]]

ในชีววิทยาวิวัฒนาการ **ลำดับสงวน** () เป็นลำดับที่คล้ายหรือเหมือนกันภายในกรดนิวคลีอิก (ไม่ว่าจะเป็นดีเอ็นเอหรืออาร์เอ็นเอ) ในโปรตีน หรือในพอลิแซ็กคาไรด์ ข้ามสปีชีส์ต่าง ๆ หรือแม้แต่ภายในโมเลกุลต่าง ๆ กันในสิ่งมีชีวิตเดียวกัน
สภาพสงวนข้ามสปีชีส์บ่งว่า กระบวนการวิวัฒนาการได้ดำรงรักษาลำดับหนึ่ง ๆ ไว้แม้จะได้แยกเป็นสปีชีส์ต่าง ๆ กัน
ลำดับที่สงวนไว้อย่างดียิ่ง (highly conserved sequence) ก็คือที่รักษาไว้อย่างไม่เปลี่ยนแม้ไต่ขึ้นไปตามต้นไม้วิวัฒนาการชาติพันธุ์ และดังนั้น จึงเป็นของเก่าแก่ในระดับธรณีกาล
ยกตัวอย่างเช่น ลำดับดีเอ็นเอที่เรียกว่า homeobox
ได้สงวนไว้ข้ามไฟลัมต่าง ๆ รวมทั้งสัตว์ขาปล้อง (เช่น แมลงหวี่) และสัตว์มีกระดูกสันหลัง (เช่น หนูหริ่งและมนุษย์)
ดังนั้น ลำดับเช่นนี้ได้รักษาไว้อย่างไม่เปลี่ยนตั้งแต่เหตุการณ์ Cambrian explosion ที่แยกสัตว์ออกเป็นกลุ่มต่าง ๆ เมื่อ 500 ล้านปีก่อน
ลำดับดีเอ็นเอที่สงวนไว้มากที่สุดข้ามโดเมนสิ่งมีชีวิตต่าง ๆ ก็คือ ส่วนต่าง ๆ ของ 16S rRNA gene และ 23S rRNA gene
ลำดับที่สงวนไว้ดีมากปกติบ่งว่า การคัดเลือกโดยธรรมชาติได้กำจัดรูปแบบที่กลายพันธุ์จากลำดับนั้นอย่างต่อเนื่อง

## เชิงอรรถ

## อ้างอิง

หมวดหมู่:สนเทศศาสตร์ชีวภาพ
หมวดหมู่:วิวัฒนาการชาติพันธุ์เชิงคอมพิวเตอร์
หมวดหมู่:กรดนิวคลีอิก
หมวดหมู่:โครงสร้างโปรตีน
หมวดหมู่:คาร์โบไฮเดรต
หมวดหมู่:พันธุศาสตร์ประชากร
หมวดหมู่:พันธุศาสตร์ระดับโมเลกุล
วิวัฒนาการเบนออก

[right|thumb|
นกจาบปีกอ่อนของ[ชาลส์ ดาร์วิน|ดาร์วินเป็นตัวอย่างที่ชัดเจนและมีชื่อเสียงในกระบวนการวิวัฒนาการเบนออก ที่สปีชีส์บรรพบุรุษแผ่ปรับตัวกลายเป็นสปีชีส์ลูกหลานต่าง ๆ ซึ่งมีลักษณะสืบสายพันธุ์ที่ทั้งเหมือนกันและไม่เหมือนกัน
]]

**วิวัฒนาการเบนออก**
()
เป็นการสะสมความแตกต่างระหว่างกลุ่มสิ่งมีชีวิต ซึ่งนำไปสู่การเกิดสปีชีส์ใหม่ ๆ
แต่ก็สามารถใช้กับรูปแบบทางชีววิทยาระดับโมเลกุล เช่น หมายถึงโปรตีนอนุพันธ์ต่าง ๆ ของยีนที่มีกำเนิดเดียวกัน (homologous genes) สองยีนหรือมากกว่านั้น
ดังนั้น ทั้งยีนแบบ orthologous (คือยีนกำเนิดเดียวกันที่สืบมาจากการเกิดสปีชีส์) และแบบ paralogous (คือยีนกำเนิดเดียวกันที่มาจากการเพิ่มขึ้นของยีน ) สามารถมีความต่างที่จัดว่ามาจากวิวัฒนาการเบนออก
เพราะเหตุหลังนี่ วิวัฒนาการเบนออกจึงสามารถเกิดระหว่างสองยีนในสปีชีส์เดียวกัน

ความคล้ายคลึงกันระหว่างสปีชีส์ที่วิวัฒนาการเบนออกจากกันมาจากการมีกำเนิดเดียวกัน ดังนั้น จึงจัดว่ามีต้นกำเนิดเดียวกัน (homologous)
เปรียบเทียบกับ วิวัฒนาการเบนเข้าที่เกิดเมื่อสิ่งมีชีวิตปรับตัวอย่างเป็นอิสระจากกันและกันแล้วเกิดโครงสร้างคล้ายกันแต่มีกำเนิดต่างกัน (analogous) เช่น ปีกของนกและของแมลง

## การใช้คำ
นักธรรมชาตินิยมชาวอเมริกัน (J. T. Gulick 1832-1923) เป็นบุคคลแรกที่ใช้คำว่า "divergent evolution"

วิวัฒนาการเบนออกเกิดเมื่อโครงสร้างที่มีกำเนิดเดียวกัน ได้ปรับตัวต่าง ๆ กันในสายพันธุ์ต่าง ๆ เช่น แขน/ขาหน้าซึ่งปัจจุบันเป็นอวัยวะสำหรับพายในวาฬ เป็นปีกในค้างคาว เป็นมือในไพรเมต และเป็นขาในม้า
เช่นกัน วิวัฒนาการเบนออกได้แยกสายพันธุ์มนุษย์จากชิมแปนซี

นกจาบปีกอ่อนของดาร์วิน เป็นตัวอย่างที่ดีสำหรับวิวัฒนาการเบนออก ที่นก 15 สปีชีส์วิวัฒนาการเบนออกจากนกจาบปีกอ่อนสปีชีส์เดียวที่บินมาถึงหมู่เกาะกาลาปาโกส

อนึ่ง วิวัฒนาการเบนออกของหมาบ้านและหมาป่าจากบรรพบุรุษเดียวกัน ก็เป็นอีกตัวอย่างหนึ่ง
งานศึกษาดีเอ็นเอของไมโทคอนเดรียในหมาบ้านและหมาป่าพบว่า มีการเบนออกจากกันอย่างมาก แต่งานก็ยังสนับสนุนสมมติฐานว่า หมาบ้านเป็นลูกหลานของหมาป่า

การเกิดสปีชีส์ คือการเบนออกของสปีชีส์หนึ่งกลายเป็นสปีชีส์ลูกหลานสองสปีชีส์หรือเกินกว่านั้น เกิดเมื่อประชากรส่วนหนึ่งของสปีชีส์แยกออกจากกลุ่มหลักแล้วทำให้ผสมพันธุ์กันไม่ได้
ในการเกิดสปีชีส์ต่างบริเวณและรอบบริเวณ เครื่องกีดขวางการผสมพันธุ์เป็นอุปสรรคทางกายภาพ (เช่น น้ำท่วม เทือกเขา ทะเลทรายเป็นต้น)
เมื่อแยกกันแล้ว กลุ่มที่แยกจากกันก็จะเริ่มปรับตัวเข้ากับสิ่งแวดล้อมของตนเอง ๆ ผ่านกระบวนการเปลี่ยนความถี่ยีนอย่างไม่เจาะจงและการคัดเลือกโดยธรรมชาติ
หลังจากผ่านไปหลายชั่วยุคโดยวิวัฒนาการอย่างต่อเนื่อง กลุ่มทั้งสองก็จะไม่สามารถผสมพันธุ์กันได้แม้มาอยู่รวมกันอีก

## ดูเพิ่ม
* การแผ่ขยายของการปรับตัว
* แคลดิสติกส์

## เชิงอรรถและอ้างอิง

หมวดหมู่:ชีววิทยาวิวัฒนาการ
รายชื่อประเทศในทวีปยุโรปเรียงตามประชากร

thumb|300px
ข้างล่างนี้คือ**รายชื่อประเทศในทวีปยุโรปเรียงตามจำนวนประชากรในประเทศของทวีปยุโรป** โดยที่ข้อมูลมาจากการสำรวจประชากร รายชื่อประเทศจะพิจารณาจากสมาชิกในสภายุโรป

## ตาราง
 ประเทศที่มีอาณาเขตอยู่ในทวีปเอเชีย
 ประเทศที่มีอาณาเขตอยู่ในทวีปเอเชียแต่ถือว่าประเทศนั้นอยู่ในทวีปยุโรป

## หมายเหตุ

## อ้างอิง

## ดูเพิ่ม

* ภูมิศาสตร์
* ทวีปยุโรป
* รายชื่อประเทศเรียงตามลำดับตัวอักษร
* รายชื่อประเทศเรียงตามทวีป
* รายชื่อประเทศและเขตการปกครองเรียงตามขนาดพื้นที่ทั้งหมด

หมวดหมู่:รายชื่อประเทศ
หมวดหมู่:ประชากร
หมวดหมู่:ทวีปยุโรป
สารภูมิต้านทานโมโนโคลน

300px |thumb |right | ผังแสดงวิธีการผลิตสารภูมิต้านทานโมโนโคลน

**สารภูมิต้านทานโมโนโคลน** หรือ **สารภูมิต้านทานจากโคลนของเซลล์เดียว**
( ตัวย่อ mAb, moAb)
เป็นสารภูมิต้านทานที่ผลิตโดยเซลล์ภูมิคุ้มกันเหมือน ๆ กันที่เป็นโคลนของเซลล์บรรพบุรุษตัวเดียว
สารเช่นนี้อาจมีสัมพรรคภาพแบบพันธะเดี่ยว/มีเวเลนซีเดียว คือมันจะจับกับ epitope ซึ่งก็คือส่วนแอนติเจนที่สารภูมิต้านทานรู้จักแบบเดียว
เทียบกับสารภูมิต้านทานโพลีโคลน (polyclonal antibodies) ที่สามารถจับกับ epitope หลายอย่างและปกติจะผลิตโดยใช้สายพันธุ์ของเซลล์พลาสมา (คือ เซลล์ภูมิคุ้มกันที่หลั่งสารภูมิต้านทาน) หลายสายพันธุ์
สารภูมิต้านทานโมโนโคลนจำเพาะสองเป้าหมาย (Bispecific monoclonal antibodies) ก็สามารถสร้างขึ้นด้วยเช่นกัน โดยเพิ่มเป้าหมายการรักษาของสารภูมิต้านทานโมโนโคลนชนิดเดียวให้เป็น epitope สองส่วน

ไม่ว่าจะเป็นสารอะไรก็ตาม ก็สามารถผลิตสารภูมิต้านทานโมโนโคลนที่จับกับสารนั้นโดยเฉพาะ ๆ
ซึ่งสามารถใช้ตรวจจับหรือทำสารนั้นให้บริสุทธิ์
นี่ได้กลายเป็นเครื่องมือสำคัญในสาขาเคมีชีวภาพ จุลชีววิทยา และการแพทย์
เมื่อใช้เป็นยา ชื่อยาแบบไม่มีเจ้าของจะยุติด้วยคำเติมท้ายคือ mab (เช่น bevacizumab) และผู้ชำนาญการในด้านการรักษาทางภูมิคุ้มกัน (immunotherapy) จะใช้ mab เป็นชื่อย่อยาประเภทนี้

หมวดหมู่:วิทยาภูมิคุ้มกัน
หมวดหมู่:เทคโนโลยีชีวภาพ
หมวดหมู่:ระบบภูมิคุ้มกัน


หมวดหมู่:รีเอเจนต์เพื่อเคมีชีวภาพ
รางวัลพิเศษบนเวทีมิสเตอร์อินเตอร์เนชันแนล

ต่อไปนี้จะเป็นรายชื่อของผู้เข้าประกวดที่ชนะรางวัลพิเศษบนเวทีมิสเตอร์อินเตอร์เนชันแนลในแต่ละปี
## รางวัลพิเศษในปัจจุบัน

### ขวัญใจช่างภาพ

### มิสเตอร์มิตรภาพ

### ชุดประจำชาติยอดเยี่ยม

## รางวัลพิเศษอื่นๆ

### สพิริท

### เบสบอดี้

### '''มิสเตอร์อินเทอร์เน็ต'''

### ฟิซิค

### โมสท์สไตลิสอะวอร์ดส์

## ดูเพิ่ม

*มิสเตอร์อินเตอร์เนชันแนล

## อ้างอิง

## แหล่งข้อมูลอื่น
* เว็บไซต์การประกวดอย่างเป็นทางการ 

หมวดหมู่:มิสเตอร์อินเตอร์เนชันแนล
ร็อบซง ดูซ ซังตูซ เฟร์นังดีส

**ร็อบซง ดูซ ซังตูซ เฟร์นังดีส** (เกิดวันที่ 30 พฤษภาคม ค.ศ. 1991) เป็นนักฟุตบอลชาวบราซิล ปัจจุบันลงเล่นตำแหน่งกองหน้าให้กับสโมสรฟุตบอลกูรีตีบา ในประเทศบราซิล

## ประวัติ
ร็อบซงเกิดที่เมืองกัมปินัส และเริ่มเล่นฟุตบอลเยาวชนกับสโมสรปอนเตเปรตา ก่อนที่จะเลื่อนขึ้นมาเล่นชุดใหญ่เมื่อวันที่ 28 กุมภาพันธ์ ค.ศ. 2010 ต่อมาร็อบซงย้ายไปสโมสรเซาแกตานู และถูกปล่อยยืมตัวให้กับกอเมอร์เซียล-เอสพี, อานาปูลีนา,  เฟอรูบีอาเรีย และรีอูคลารู ต่อมาในปี ค.ศ. 2015 เขาเป็นดาวซัลโวของลีกเซเรียดีของบราซิล โดยทำได้ 8 ประตู ก่อนที่จะย้ายออกจากสโมสรในปีนั้น

วันที่ 14 ธันวาคม ค.ศ. 2015 ร็อบซงย้ายไปปารานา ด้วยสัญญา 11 เดือน เขาทำได้ 8 ประตูจากการลงเล่น 21 นัด แต่ก็ถูกปล่อยยืมตัวให้กับสโมสรฟุตบอลเซาเปาลูในแซรีอี เมื่อวันที่ 9 กันยายน ค.ศ. 2016

ร็อบซงลงเล่นนัดแรกให้กับเซาเปาลูเมื่อวันที่ 11 กันยายน ค.ศ. 2016 โดยลงเล่นเป็นตัวสำรองแทนที่ของเคลบิน ในนัดที่เปิดบ้านชนะฟิกูอิเรนซ์ 3–1 และในเดือนมกราคม ค.ศ. 2018 ร็อบซงได้ย้ายมาให้กับแบงค็อก ยูไนเต็ด สโมสรในไทยลีก ต่อมาวันที่ 25 กุมภาพันธ์ ค.ศ. 2018 เขาทำประตูแรกในนามสโมสรในนัดที่แบงค็อกเปิดบ้านเสมอสุพรรณบุรี 2-2 ที่ทรูสเตเดียม

## อ้างอิง

## แหล่งข้อมูลอื่น
*
*

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:บุคคลจากกังปีนัส